Xitoyda 20 tonna kislota yuklagan yuk mashinasi ag‘darilib ketdi

20 tonna konsentratsiyalangan oltingugurt ishqori bo‘lgan yuk mashinasi Janubiy Xitoyning Guansi-Chjuan avtonom tumanida ag‘darilib ketdi. 3 kvadrat kilometrga yaqin maydon ximikat ta’siri ostida qoldi, deya xabar beradi “Korrespondent.net”.

Sina portaliga ko‘ra, avtohalokat Beyxay shahrida yuz berdi. Avtotsisterna yengil avtomobil bilan to‘qnashuvdan so‘ng ag‘darilib ketdi. Hodisa joyi politsiya tomonidan qurshab olindi, o‘t o‘chiruvchilar va ekologlar ishlamoqda.
Rasmiylar ishqorni yo‘qotish uchun shaharga bir necha tonna ohak yetkazgani bildirilmoqda. Qurbonlar va jarohatlanganlar haqida ma’lumot berilmadi.